section_heading: Životopis
paragraph_text: Rođen je 3. listopada 1981. u Vukovaru, gdje je započeo osnovnu školu, koju je potom pohađao u Imotskom te u Sinju, gdje je završio Franjevačku klasičnu gimnaziju. Filozofsko-teološki studij završio je na Katoličkom bogoslovnom fakultetu u Splitu. Godine 2009. započeo je poslijediplomski studij iz međureligijskog dijaloga i ekumenske teologije u Rimu te je 24. lipnja 2011. god. Na Papinskom sveučilištu Lateran postigao akademski stupanj licencijata, a 29. svibnja 2013. na Papinskom sveučilištu Antonianumu obranio je doktorski rad u ekumenskoj teologiji. Godine 2015. na Filozofskom fakultetu Sveučilišta u Splitu obranio je doktorski rad pod naslovom Filozofija u Nezavisnoj Državi Hrvatskoj.Područja kojim se posebno bavi jesu: hrvatska filozofija 19. i 20. stoljeća, teologija religija, ekumenska teologija i scijentologija. Uz teološke članke i eseje piše i meditacije, razmatranja, duhovna razmišljanja i propovijedi.